บิ๊กตู่คาดเศรษฐกิจไทยปีนี้โต 3.5%
บิ๊กตู่คาดเศรษฐกิจไทยปีนี้โต 3.5% ลดลงจากเดิมคาดว่าจะได้ 4% ยอมรับเงินเฟ้อคุมไม่ได้
3 พ.ค. 2565

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวว่า รัฐบาลคาดว่าเศรษฐกิจไทยปี 2565 จะขยายตัวได้ 3.5% จากเดิมที่คาดว่าจะขยายตัวได้ 4% แต่เนื่องจากมีผลกระทบจากสงครามรัสเซียกับยูเครน ทำให้เศรษฐกิจชะลอตัว รวมทั้งทำให้ราคาพลังงานและเงินเฟ้อสูงขึ้น ก็ต้องแก้ปัญหาเรื่องนี้กันต่อไป"ทุกประเทศมีปัญหาเหมือนกันหมด หลายประเทศมีปัญหามากกว่าประเทศไทย อัตราเงินเฟ้อเพิ่มสูงขึ้นเป็นเรื่องควบคุมไม่ได้ ค่าเงินบาทของไทยอ่อนค่าลง ทำให้เป็นผลดีกับการส่งออก โดยเฉพาะการส่งออกสินค้าเกษตร" พล.อ.ประยุทธ์ กล่าวพล.อ.ประยุทธ์ กล่าวว่า ตลาดหุ้นไทยปรับตัวลงเล็กน้อย จากความกังวลการระบาดของโควิดในประเทศจีน และสงครามรัสเซียกับยูเครน แต่การท่องเที่ยวของไทยเริ่มดีขึ้นจากการเปิดประเทศเต็มรูปแบบ